
COVID-19 hatása a végrehajtó funkciókra magyar mintán

A koronavírus okozta pandémia, mely immár lassan 3 éve az életünk része, mind fizikai
mind mentális egészségbeli megpróbáltatást jelent társadalmunk számára. A COVID-19 nem
csak a fertőződés időszakában, de azt követően is megnehezíti életünket bizonyos hátramaradó
tünetekkel. A megváltozott életkörülmények és a betegség újszerűsége, illetve ismeretlen
hosszútávú hatásai nem csak mentálisan, de neuropszichológiailag is komoly fenyegetést
jelentenek. A depresszió és a szorongás önmagukban nagy mértékű negatív befolyással bírnak
a kognitív képességekre, de egyre több kutatás támasztja alá, hogy a COVID-19 – a többi
fertőződéses vírushoz hasonlóan – változásokat képes előidézni a központi idegrendszerben.
Ezen kutatások jellemzően leszűkülnek a nyugati társadalomra és legtöbb esetben a kognitív
funkciókat általánosan vizsgálják. Jelen kutatás célja, hogy információt gyűjtsünk a kognitív
funkciók egyik specifikusabb területéről, a végrehajtó funkciók működéséről a koronavírus
fertőződés után, kiemelten magyar mintán. A végrehajtó funkciók mérésével párhuzamosan
vizsgáltuk a depresszió és a szorongás mértékét is, ezzel igyekezve kizárni annak lehetőségét,
hogy eredményeinket a koronavíruson kívül másra is visszavezethessük. Predikciónk szerint a
korábbi kutatásokhoz hasonlóan a mi mintánk esetében is a kontrollcsoporttól, vagyis attól a
csoporttól vártuk volna a jobb eredményeket, akik még nem fertőződtek meg a vírussal. Ennek
ellenére szignifikáns különbség egyedül a Frontal Assessment Battery prehenzív viselkedést
mérő alteszt eredményeiben volt detektálható, ahol a COVID-19 fertőzésen átesett csoport
jelentősen rosszabbul teljesített, mint a COVID-19-en át nem esett kontrollcsoport. A többi
vizsgálat esetében meglepő módon az a csoport teljesített jobban, melynek tagjai már átestek a
betegségen.
Érdemes lenne további kutatások folytatni azt illetően, van-e jelenetősége, és ha igen,
akkor miből ered, hogy kisebb mintán csupán a prehenzív viselkedésnél találtunk jelentős
különbséget.



